Gabono herbas

Gabono herbas – Gabono valstybės simbolis, įteisintas 1963 m. liepos 15 d. Herbą sukūrė šveicarų heraldikos specialistas Louis Mühlemann, kuris prisidėjo ir prie buvusio Kongo herbo sukūrimo.

 Herbo aprašas 
Herbo skydas klasikinės formos. Skydo galva žalia su trimis auksiniais roundeliais. Skydo laukas auksinis, kuriame pavaizduotas juodas dvistiebis burlaivis, plaukiantis mėlyna skydo papėde.

Herbas turi tris skydininkus. Iš šonų skydą laiko dvi juodosios panteros, o per vidurį – už skydo stovintis paprastasis gabonmedis () auksiniu kamienu ir žaliais lapais. Panteros stovi ant gabonmedžio šaknų, kurios kartu yra ir herbo pagrindas.
Virš skydo, bet po gabonmedžio vainiku balta juosta su devizu juodomis raidėmis  'eikime į priekį vienybėje', o virš medžio šaknų mėlyna juosta devizu auksinėmis raidėmis  'vienybė, darbas, teisingumas'.

 Herbo elementų aiškinimas 
 Auksiniai roundeliai herbe rodo šalies mineralų turtus
 Juodas laivas simbolizuoja nuolatinį šalies judėjimą į šviesią ateitį.
 Panteros simbolizuoja šalies prezidento drąsą ir budrumą valdant šalį.
 Gabonmedis nurodo šaliai svarbią prekybą mediena.
.

Kategorija:Valstybiniai herbai
Kategorija:Gabono atributika